Тағы машина килеп туҡтаны. Әбделмәмбәттән Йыһанур Шәмиғолов икән. Ул да аптырауға ҡалды. Тағы юлаусылар туҡтаны. Ул арала Дәриғәт, килегеҙ әле бында, тип үҙе торған ергә саҡырҙы. Ҡараһаҡ, Башҡорт дәүләт тәбиғәт ҡурсаулығы биләмәһе яғында, Аҡбейек тауҙары өҫтәндә, тотош ҡала хасил булған. 5-әр, 9-ар ҡатлы йорттар теҙелгән, урам үтә… Бөтөнләй телһеҙ ҡалдым. Унан саҡ ҡына ситкәрәк китеп, баяғы офоҡ яғына ҡарап тора башланым. Минең күҙ алдында офоҡ бер урындан уртаға ярыла башламаһынмы… Аруҡ ҙур асыҡлыҡ хасил булды. Егеттәргә күрһәтә һалдым. “Беҙҙең күҙ алдында ла әллә нисә тапҡыр яландар хасил булып, кире “ағас үҫте” инде”, тиҙәр.